Poreč

Poreč (;  ili ) grad je u Hrvatskoj, u Istarskoj županiji.

Historija
Tokom 2. stoljeća pne. rimski castrum podignut je na malom poluostrvu, na kojem danas stoji jezgra staroga grada. Za vrijeme vladavine cara Oktavijan Augusta u 1. stoljeću, castrum je službeno proglašen gradom i uključen u rimsku koloniju. 

Nakon pada Rimskog carstva 476. godine, grad je potpao pod vlast Ostrogota, a nakon 539. bio je dio Bizantijskog Carstva kojim je u to vrijeme vladao car Justinijan I. Od 788. godine gradom su vladali Franci. 

Poreč je 1267. potpao pod Mletačku Republiku, koja je vladala duže od pet stoljeća. Većina je bilo autohtono romansko stanovništvo, ali zbog pogubnih naleta kuge područje je opustjelo. Zbog toga su Mlečani u XVI. i XVII. stoljeću, na agrarna područja doseljavali morlake, pripadnike paravojnih formacija u Osmanlijskom Carstvu. Tokom 1647. godine doseljeno je u Istru iz Dalmacije ili Crne Gore 1400 muškaraca i 3450 žena i djece.

Krajem XVIII. stoljeća grad su preuzeli Francuzi, a 1797. Austrija. Od 1861. Poreč je bio glavni grad Markgrofovije Istre, sjedište pokrajinskog sabora, sa školama, upravnim i sudskim ustanovama. Nekoliko desetljeća (1919-1943.) bio je pod Italijom, da bi 1945. zajedno sa cijelom Istrom ušao u sastav SFRJ.

Do teritorijalne reorganizacije u Hrvatskoj nalazio se u sastavu stare općine Poreč.

 Svjetska baština 
Biskupski kompleks, koji se sastoji od same bazilike, sakristije, krstionice i zvonika obližnje nadbiskupske palače, odličan je primjer ranobizantijske arhitekture na području Mediterana. 

Najranija bazilika posvećena je svetom Mauru iz Parentija i datira iz druge polovine 4. vijeka. Podni mozaik iz oratorija, izvorno dio velike rimske kuće, i danas je sačuvan u crkvenom vrtu. Ovaj oratorij je već u istom stoljeću proširen u crkvu sastavljenu od naosa i jednog broda (Lat. basilicae geminae). Iz tog perioda potječe i riba na podnom mozaiku. Kovanice s prikazom cara Valensa (365–378), pronađene na istom mjestu, potvrđuju ove datume.

Na temeljima prve trobrodne bazilike, počela se 533. godine graditi Eufrazijeva bazilika, danas poznata kao katedrala Uznesenja Marijina. Do danas je doživjela niz promjena, pa na izvornoj građevini iz ranohrišćanskog perioda stoji treća crkva u gotičkom stilu. Iako su samu zgradu oštetili zemljotresi, ratovi i požari, autentični podni mozaici iz 5. vijeka ostali su sačuvani i reprezentativan su primjerak ranohrišćanskog slikarstva. Prikaz Hrista, te likovi mučenika i mučenica, kao i fascinantna kompozicija Bogorodice na prijestolu zadivljuju izradom filigranske finoće. Najstariji fragmenti mozika potjeću iz 3. vijeka.CroTouristica - web.archive.org

Od 1997. godine biskupski kompleks nalazi se na UNESCO-ovoj listi svjetske baštine. 

Stanovništvo

Na popisu stanovništva 2011. godine, grad Poreč je imao 16.696 stanovnika, od čega u samom Poreču 9.790.

 Grad Poreč 

 Broj stanovnika po popisima- Republika Hrvatska - Državni zavod za statistiku: Naselja i stanovništvo Republike Hrvatske 1857.-2001. 1857  1869  1880  1890  1900  1910  1921  1931  1948  1953  1961  1971  1981  1991  2001  2011 4.721  5.201  6.047  6.864  8.172  10.122  10.005  10.261  7.736  6.752  6.693  7.485  10.382  13.173  15.870  16.696 

Napomena: Nastao iz stare općine Poreč. U 1857., 1869., 1921. i 1931. sadrži dio podataka za općinu Sveti Lovreč, a istih godina dio podataka sadržan je u općini Sveti Lovreč. Do 1991. dio podataka sadržan je u općini Funtana. U 1931. sadrži dio podataka za općinu Tar-Vabriga.

 Poreč (naseljeno mjesto) 

 Broj stanovnika po popisima 1857  1869  1880  1890  1900  1910  1921  1931  1948  1953  1961  1971  1981  1991  2001  2011 2.461  2.712  3.094  3.461  3.968  4.854  4.501  4.773  3.166  2.833  3.305  4.713  7.376  9.250  10.448  9.790

Napomena: U 1857., 1869., 1921. i 1931. sadrži podatke za naselje Červar, kao i dio podataka u 1880. U 1857., 1869. i od 1921. do 1948. sadrži podatke za naselje Garbina. U 1921. i 1931. dio podataka sadržan je u naseljima Mugeba i Nova Vas. U 2001. povećano za naselja Gulići, Mali Maj, Materada Maj, Špadići, Veli Maj i Vranići kod Poreča te za dio područja naselja Funtana (općina Funtana), za koji su podaci do 1991. sadržani u naselju Funtana (općina Funtana). Sadrži podatke za navedena bivša naselja (Gulići, Mali Maj, Špadići, Veli Maj i Vranići kod Poreča od 1857. do 1991. i Materada Maj od 1948. do 1991.).

Popis 1991.

Na popisu stanovništva 1991. godine, naseljeno mjesto Poreč je imalo 7.585 stanovnika, sljedećeg nacionalnog sastava:

 Galerija 

Također pogledajte

 Spisak gradova u Hrvatskoj
 Manjinski jezici u Hrvatskoj

 Literatura 

  Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
 Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

 Reference 

 Vanjski linkovi 

Kategorija:Gradovi u Hrvatskoj
Kategorija:Gradovi u Istarskoj županiji
*
Kategorija:Svjetska baština u Hrvatskoj